Document ID: 32011D0751

32011D0751
L 308/36
SLUŽBENI LIST EUROPSKE UNIJE
13.09.2011.
PROVEDBENA ODLUKA KOMISIJE
od 13. rujna 2011.
o obavijesti o prijedlogu izmjene prilogâ Sporazumu između EZ-a i SAD-a o trgovini vinom
(2011/751/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Odluku Vijeća 2006/232/EZ od 20. prosinca 2005. o sklapanju Sporazuma između Europske zajednice i Sjedinjenih Američkih Država o trgovini vinom (1), a posebno njezin članak 3.,
budući da:
(1)
Priloge Sporazumu između Europske zajednice i Sjedinjenih Američkih Država o trgovini vinom treba izmijeniti kako bi se uzele u obzir zakonodavne promjene u vezi s enološkim praksama u Uniji, novi nazivi izvornosti u Uniji, novi nazivi u SAD-u koji su od vinogradarskog značaja i promjene adresa.
(2)
U skladu s člankom 11. stavkom 5. Sporazuma, da bi se prilog Sporazumu izmijenio potrebno je drugu ugovornu stranku pismeno obavijestiti o prijedlogu izmjene.
(3)
O priloženom prijedlogu izmjene treba stoga obavijestiti Sjedinjene Američke Države.
(4)
Mjera predviđena ovom Odlukom u skladu je s mišljenjem Upravljačkog odbora za zajedničku organizaciju poljoprivrednih tržišta,
ODLUČILA JE:
Članak 1.
U skladu s člankom 11. stavkom 3. točkom (b) Sporazuma između Europske zajednice i Sjedinjenih Američkih Država o trgovini vinom, Sjedinjene Američke Države pismeno se obavješćuju o prijedlogu izmjene prilogâ Sporazumu, koji je naveden u Prilogu.
Članak 2.
Ovime se ovlašćuje glavni direktor Glavne uprave za poljoprivredu i ruralni razvoj za obavješćivanje o prijedlogu izmjene u ime Europske unije.
Sastavljeno u Bruxellesu 13. rujna 2011.

Labels: 17
5
3
18
15